
Ιδιώτης πάροχος  που αντιμετωπίζει πρόβλημα με τις υποβολές και τον υπολογισμό του ΜΔΕ 


Εκπροσωπώντας κι άλλους πολλούς συναδέλφους ,απευθύνομαι σε εσάς διότι πιστεύω ότι έχει γίνει κάποιο λάθος με τον υπολογισμό του ΜΔΕ των πράξεων που αφορούν καρδιολογικές εξετάσεις.

Είναι προφανές ότι από τον ένατο του 2024 που εφαρμόστηκε το μέτρο μέχρι και τον πέμπτο του 2026 δεν υπήρξε καμία μεσοσταθμική επιβάρυνση στους λογαριασμούς μου. 

Πολλές φορές και με πολύ μεγαλύτερο όγκο καρδιολογικών εξετάσεων.Τον Ιούνιο και Ιούλιο του 2026 εμφανίστηκε μια αλλαγή με την οποία προέκυψε μεγάλη επιβάρυνση άνω του 50% έως 60% στις πληρωμές μας.

Μετά την 3η Τροποποίηση (ΦΕΚ 2979/Β΄/27.05.2026) του νόμου 4503/01.08.2024 (ΕΑΛΕ/Γ.Π. 38587/31-07-2024), στην κατηγορία  (Υπερηχοκαρδιογραφήματα) , ομάδα 50 και ΚΩΔ:500000057 (ΥΠΕΡΗΧΟΚΑΡΔΙΟΛΟΓΙΚΗ ΜΕΛΕΤΗ ΠΛΗΡΗΣ. ΔΙΑΘΩΡΑΚΙΚΗ ΠΡΑΓΜΑΤΙΚΟΥ ΧΡΟΝΟΥ 2-ΔΙΑΣΤΑΣΕΩΝ, ΚΑΤΑΓΡΑΦΗ M-MODE. DOPPLER ΥΠΕΡΗΧΟΓΡΑΦΗΜΑ ΦΑΣΜΑΤΟΣ ΚΑΙ ΕΓΧΡΩΜΗΣΑΠΕΙΚΟΝΙΣΗΣ ΡΟΗΣ) το πρόβλημα με τον Μεσοσταθμικό Δείκτη Εξομάλυνσης (ΜΔΕ) εντοπίζεται στη διαχείριση της υποκατηγορίας  Ε5α / Ε5β/Ε5β3

Το ίδιο συμβαίνει και με τον ΚΩΔ:220000049 (Υπερηχητική αρτηριογραφία ανιούσας αορτής και αορτικού τόξου ) που ανήκει στην ομάδα 22- ΚΑΔΙΟΛΟΓΙΑ.
.

•        ΤοΥπερηχοκαρδιογράφημα είναι μια εξέταση με σημαντικά υψηλότερο λειτουργικό και επιστημονικό κόστος σε σχέση με ένα απλό υπερηχογράφημα (π.χ. άνω κοιλίας).
•          Το αποτέλεσμα: Όταν το σύστημα υπολογίζει το «Μέγιστο Επιτρεπόμενο Ποσό Υποβολής» ανά πάροχο με βάση τον γενικό μέσο όρο της κατηγορίας υπερήχων, το Υπερηχοκαρδιογράφημα δέχεται δυσανάλογα μεγάλη συμπίεση. Αυτό οδηγεί σε πλασματικά μειωμένο ποσό εκκαθάρισης στην οριστικοποίηση.


Μεσοσταθμικός Δείκτης Εξομάλυνσης (ΜΔΕ)
Ενημέρωση


Οι κατηγορίες Ε5α και Ε5β του ΕΟΠΥΥ διαχωρίζονται με βάση την ειδικότητα του ιατρού ή το είδος του εργαστηρίου που εκτελεί και υποβάλλει τις εξετάσεις υπερήχων: 

 
•          Ε5α: Περιλαμβάνει τα Υπερηχογραφήματα Ακτινοδιαγνωστικών Εργαστηρίων (υποβάλλονται από ακτινολόγους / ακτινοδιαγνωστικά κέντρα).
•          Ε5β: Περιλαμβάνει τα Υπερηχογραφήματα Λοιπών Ιατρικών Ειδικοτήτων (υποβάλλονται από ιατρούς άλλων ειδικοτήτων που έχουν δικαίωμα εκτέλεσης υπερήχων, όπως καρδιολόγοι, γυναικολόγοι, ουρολόγοι κ.λπ


 
Η εσωτερική διάκριση (Υποομάδες)
Για την ακριβέστερη εφαρμογή του Μεσοσταθμικού Δείκτη Εξομάλυνσης (ΜΔΕ) και για να αποφεύγεται η άδικη οριζόντια περικοπή, οι κατηγορίες Ε5α και Ε5β χωρίζονται εσωτερικά σε τρεις διακριτές υποομάδες πράξεων η καθεμία: 

 
 
	Υποομάδα
	Τι περιλαμβάνει
	Παραδείγματα / Εφαρμογή

	1 (Απλοί Υπέρηχοι)
	Απλά υπερηχογραφήματα σώματος και οργάνων.
	Υπέρηχος άνω/κάτω κοιλίας, θυρεοειδούς, μαστών, προστάτη κ.λπ.

	2 (Triplex Αγγείων)
	Έγχρωμα υπερηχογραφήματα ροής αγγείων (Doppler).
	Triplex καρωτίδων, σπονδυλικών αρτηριών, φλεβών/αρτηριών κάτω άκρων.

	3 (Καρδιολογικοί Υπέρηχοι)
	Εξειδικευμένες υπερηχοτομογραφικές μελέτες της καρδιάς.
	Triplex καρδιάς (κωδικός πράξης 500000057), ιστικό Doppler κ.λπ.



 
 

Πού εντοπίζεται η εμπλοκή με το Triplex Καρδιάς;

Ως  Καρδιολόγος με ιδιωτικό ιατρείο/εργαστήριο, οι υποβολές μου για το Triplex καρδιάς ανήκουν στην κατηγορία Ε5β (Λοιπών Ειδικοτήτων) και συγκεκριμένα στην υποομάδα Ε5β3 (Καρδιολογικοί Υπέρηχοι). 
 
Το συστημικό πρόβλημα προκύπτει όταν ο αλγόριθμος του e-ΔΑΠΥ αποτυγχάνει να διαβάσει σωστά τον διαχωρισμό των υποομάδων (1, 2, 3) και υπολογίζει τον ΜΔΕ της υποβολής μου με βάση τον γενικό μέσο όρο των απλών υπερήχων (π.χ. της υποομάδας 1).

 Αυτό προκαλεί αυτόματη, λανθασμένη συμπίεση των δαπανών μου, καθώς η μέση τιμή ενός καρδιολογικού Triplex είναι εκ των πραγμάτων υψηλότερη από έναν απλό υπέρηχο κοιλίας. 

Η επιβεβαίωσή  ότι ανήκω στην κατηγορία Ε5β (Λοιπών Ειδικοτήτων / Καρδιολογικό Ιατρείο) ξεκαθαρίζει απόλυτα την αιτία του προβλήματος. 

Ως καρδιολόγος, οι υποβολές  για το Triplex καρδιάς θα έπρεπε να τιμολογούνται και να εκκαθαρίζονται με βάση τα δεδομένα της υποομάδας Ε5β3. [1]

Όταν το σύστημα του ΕΟΠΥΥ (e-ΔΑΠΥ) εμφανίζει αδικαιολόγητα υψηλές περικοπές λόγω του Μεσοσταθμικού Δείκτη Εξομάλυνσης (ΜΔΕ), αυτό οφείλεται στο εξής συστημικό σφάλμα: ο αλγόριθμος εφαρμόζει τον γενικό συντελεστή της κατηγορίας Ε5β (ο οποίος συμπιέζεται προς τα κάτω από τους απλούς, φθηνότερους υπέρηχους) αντί να απομονώσει τον εξειδικευμένο συντελεστή της υποομάδας 3 των καρδιολογικών υπερήχων.

Ο δικός μας Μεσοσταθμικός Δείκτης Εξομάλυνσης θα έπρεπε να υπολογίζεται αυτόνομα εντός της Ε5β3. 

Όταν όμως το e-ΔΑΠΥ παρουσιάζει συστημικό σφάλμα, «τραβάει» τον γενικό συντελεστή της Ε5β (συμπιέζοντας τον αριθμό ή την αξία των δικών μας Υπερηχοκαρδιογραφημάτων.
Αντιλαμβάνεστε ότι με τον τρόπο αυτό μηδενίζονται σχεδόν τελείως οι καρδιολογικές ιατρικές πράξεις.(Αν υπολογιστεί το REBATE,CLOWBACK ,ΤΟ ΑΝΑΔΡΟΜΙΚΟ CLOWBACK, και ο ΦΟΡΟΣ) οδηγούμαστε σε μηδενικές αμοιβές.
Πιστεύω ότι πρόκειται για λάθος λογισμικό και ότι θα προσπαθήσετε να το αποκαταστήσετε άμεσα. 
Σας επισημαίνω ότι ο παλαιότερος τρόπος υπολογισμού της μεσοσταθμικής εξομάλυνσης από τον Σεπτέμβριο του 2024 έως και τον Μάιο του 2026 ήταν πολύ σωστός και ανταποκρινόταν στην πραγματικότητα !
Σας ευχαριστώ εκ των προτέρων και είμαι στη διάθεσή σας για οποιοδήποτε επικοινωνία.

